Når Aalborg Pirates til september skøjter på banen i den nye sæson, vil 28-årige Mike Vaskivuo være med. Piraterne henter finnen for den kommende sæson og har store forventninger til forwarden. - Mike er en stor skøjtende wing, der med sin gode stokketeknik og sit overblik skal være med til at score målene for Pirates i den kommende sæson, siger trænerteamet Paul Thompson og Ronny Larsen. Mike Vaskivuo kommer fra Elmira Jackals i den amerikanske ECHL-liga, East Coast Hockey League, hvor han i den seneste sæson lavede hele 38 point i 42 kampe.

Opsummering:
28-årig finne slutter sig til piraterne i den kommende sæson.